OpenLLM-France/wikimedia huggingface dataset:
# Heleioporus psammophilus

Heleioporus psammophilus és una espècie de granota que viu a Austràlia.

## Referències

* Hero, J.-M. & Roberts, D. 2004. Heleioporus psammophilus. Llista Vermella d'Espècies Amenaçades de la UICN 2006. Consulta: 24 d'abril del 2008.
# I Am Your Father

I Am Your Father és una pel·lícula documental biogràfica hispano-britànica del 2015 dirigida per Toni Bestard i Marcos Cabotá i produïda per IB3 Televisió i les productores Nova Televisió, Singular Audiovisual i Strange Friends. El gener de 2017 Netflix va comprar-ne els drets per l'emissió a novell mundial.

## Sinopsi

Darth Vader és considerat el millor vilà de la història del cinema gràcies a La guerra de les galàxies. La seva silueta, la seva respiració, els seus moviments, tot el que envolta a la figura d'aquest personatge icònic és reconegut a nivell mundial. Tot llevat una cosa: l'actor anglès David Prowse, l'home darrera la màscara. Com pot ser que l'home que va interpretar al vilà més icònic de la Història del Cinema sigui un complet desconegut?
En aquests moments Prowse té vuitanta anys i viu als afores de Londres; un jove director el visita amb una proposta: tornar a rodar una seqüència de la mítica trilogia, una seqüència que se li va prohibir rodar en el seu moment i que va impedir que el rostre de Prowse fos tan reconegut com els dels seus companys de repartiment, per tal de reparar la injustícia. La pista del retall d'un diari local de Califòrnia de 1978 on Prowse va vaticinar un dels girs dramàtics més famosos de la història del cinema, potser també ajudarà a desvelar els veritables motius del rebuig de Lucas cap a l'actor que va interpretar el seu personatge més emblemàtic.

## Crítiques

| « | "Bestard i Cabotá brinden un molt elaborat documental sobre una història que ells mateixos descriuen repleta de llums i ombres. (...) Puntuació: ★★ (sobre 5)" | » |
| — Lluís Bonet Mojica: Diari La Vanguardia |||
| « | "Per als qui vulguin descobrir el costat fosc de la relació entre Darth Vader i George Lucas (...) Més que l'objecte d'una recerca, el film es planteja com la reparació d'una injustícia. (...) Puntuació: ★★★ (sobre 5)" | » |
| — Roger Salvans: Fotogramas |||

## Nominacions

* Medalles del Cercle d'Escriptors Cinematogràfics de 2015: Nominada al millor documental
* Nominada al Goya a la millor pel·lícula documental (2016).
* Premis Cinematogràfics José María Forqué: Nominada a millor documental (2016)

## Referències

* ↑ Netflix compra los derechos de ‘I am your father’ para su emisión mundial, Última Hora, 13 de gener de 2017
* ↑ ‘I Am Your Father’: El verdadero Darth Vader, La Vanguardia, 20 de novembre de 2015
* ↑ I am Your Father a Fotogramas
* ↑ «Nominaciones a las 71 Gala Medallas CEC. Películas 2015». Círculo de Escritores Cinematográficos. Arxivat de l'original el 2020-08-01. [Consulta: 18 febrer 2018].
* ↑ I Am Your Father al web dels Premis Goya
* ↑ ‘I am your father’, nominado a mejor documental en los Premios Forqué, Ultima Hora, 4 de desembre de 2015
# Immediatament perillós per a la vida o la salut

La denominació d'immediatament perillós per a la vida o la salut prové d'Immediately Dangerous to Life or Health o IDLH definida pel National Institute for Occupational Safety and Health (Institut Nacional de Seguretat i Salut Ocupacional o NIOSH) com l'exposició a contaminants en l'aire que és "probable que causi la mort o efectes adversos permanents per a la salut de forma immediata o retardada o dificulti escapar d'aquest entorn". Els exemples inclouen el fum o altres gasos tòxics en concentracions prou altes. Es calcula utilitzant la DL50 o la CL50.
L'Occupational Safety and Health Administration (Administració de Seguretat i Salut o OSHA) en la regulació (1910.134 (b)) defineix el terme com "una atmosfera que representa una amenaça immediata per la vida, o podria causar efectes adversos a la salut irreversibles, o podria afectar la capacitat d'una persona per escapar d'una atmosfera perillosa".

## Referències

* ↑ «Immediately Dangerous To Life or Health (IDLH) Introduction». NIOSH, 04-12-2014.
* ↑ «Occupational Safety and Health Standards». Occupational Safety & Health Administration. [Consulta: 7 juliol 2012].
# Iamnia

Iamnia fou una ciutat dels filisteus que fou assignada a la tribu de Judà. Fou una de les ciutats filistees ocupades i destruïdes pel rei Usies. Sota Cal·lígula va ser la ciutat on va esclatar la revolta dels jueus que després es va escampar, quant l'emperador va voler profanar el temple de Jerusalem, del que en fou dissuadit per Herodes II Agripa. La revolta hauria esclatat quant el recaptador romà, Capito, va voler erigir un altar a l'emperador aprofitant l'existència a la ciutat d'una minoria de gentils, provocant la revolta de la majoria dels jueus, que van destruir l'altar.
Al primer llibre dels macabeus s'esmenta la ciutat com ubicada a una plana, però al segon llibre es diu que tenia port i vaixells que foren incendiats pels macabeus, i la lluminària que produí l'incendi es va veure des Jerusalem. Plini la situa entre Ashod (Azotus) i Joppa i diu que era l'arsenal naval de Gaza, Azotus i Ascaló; Eusebi la situa entre Diòspolis (Lydda) i Azotus.
Les seves ruïnes es diuen Yebna i són en un turonet a poca distància de la costa (uns 5 km), mentre que a la costa mateix hi havia un port; per comunicar la ciutat i el port els romans van construir un pont al lloc anomenat Nahr al-Rushbia, del que encara queden unes ruïnes.
# Ichise Chanyu

Ichise Chanyu (també anomenat Yizhixie xinès: 伊稚邪; r. 126–114 AEC), el títol complet del qual és desconegut, va ser un Chanyu dels Xiongnu, el successor de Gunchen Chanyu (單于, 軍臣). Ichise Chanyu va regnar durant el regnat de l'emperador Han Wudi Liu Che 武帝 劉徹 (r. 141–87 AEC), després Wudi va entrar a heqin 和親 va fer un tractat de pau i parentiu amb els huns.

## Referències

* Bichurin N.Ya., "Collection of information on peoples in Central Asia in ancient times", vol. 1, Sankt Petersburg, 1851, reprint Moscow-Leningrad, 1950 «Enllaç».
| Precedit per: Gunchen Chanyu | Ichise Chanyu de l'Imperi Xiongnu 126–114 AEC | Succeït per: Uwei Chanyu |
# Hodejovec

Hodejovec és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1246.
# Il pulcino Pio

Il Pulcino Pio és una cançó feta per Radio Globo. Ja té més de 50 milions de visites a YouTube.

## Referències

* ↑ http://www.musictory.es/musica/Pulcino+Pio Tot sobre "Il Pulcino Pio" (castellà)
* ↑ http://www.diaadia.com.ar/show/pulcino-pio-hit-verano-italiano Canço de Estiu (castellà)
* ↑ http://elsolonline.com/noticias/view/147218/el-hit-del-verano-italiano-pulcino-pio-%5BEnllaç+no+actiu%5D El "Temazo" de l'estiu (castellà)

## Enllaços externs

* Sobre "Il Pulcino Pio"
* Video "El Pulcino Pio"
# Ielizavétove

Ielizavétove (en (ucraïnès): Єлизаветове) és un poble de la República Autònoma de Crimea a Ucraïna, que el 2014 tenia 726 habitants. Pertany al districte rural de Saki. Fins al 1948 la vila es deia Ibraïm-Bai.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Hoperanchita

La hoperanchita és un mineral de la classe dels sulfats.

## Característiques

La hoperanchita és un sulfat de fórmula química (NH₄)₂(S₂O₃). Va ser aprovada com a espècie vàlida per l'Associació Mineralògica Internacional en el mes de juliol de l'any 2024, i encara resta pendent de publicació. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76339, 76340 i 76341.

## Formació i jaciments

Va ser descoberta en un esquist bituminós situat al llarg de la costa del Pacífic a Hope Ranch, a l'oest de Santa Barbara, a Califòrnia (Estats Units). Aquest indret és l'únic de tot el planeta on ha estat descrita aquesta espècie mineral.

## Referències

* ↑ «Hoperanchite» (en anglès). Mindat. [Consulta: 22 agost 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 22 agost 2024].
# Hy Averback

Hy Averback (Minneapolis, Minnesota, Estats Units, 21 d'octubre de 1920 − Los Angeles, Califòrnia, 14 d'octubre de 1997) va ser un director, actor i productor estatunidenc.

## Filmografia
### Director

* 1957: The Real McCoys (sèrie TV)
* 1961: The Dick Powell Show (sèrie TV)
* 1964: The Rogues (sèrie TV)
* 1966: Chamber of Horrors
* 1968: Where Were You When the Lights Went Out ?
* 1968: I Love You, Alice B. Toklas!
* 1969: El gran robatori (The Great Bank Robbery)
* 1970: Suppose They Gave a War and Nobody Came?
* 1971: Eddie (TV)
* 1971: The Chicago Teddy Bears (sèrie TV)
* 1971: Columbo: Temporada 1, Episodi 4: Suitable for Framing (sèrie TV)
* 1972: The Don Rickles Show (sèrie TV)
* 1973: Columbo: Temporada 2, Episodi 6 A Stitch in Crime (sèrie TV)
* 1973: Topper Returns (TV)
* 1973: Keep an Eye on Denise (TV)
* 1973: Needles and Pins (sèrie TV)
* 1974: Moe and Joe (TV)
* 1974: The Rockford Files (sèrie TV)
* 1975: Big Eddie (sèrie TV)
* 1976: Popi (sèrie TV)
* 1976: City of Angels (sèrie TV)
* 1976: Richie Brockelman: The Missing 24 Hours (TV)
* 1977: The Love Boat II (TV)
* 1977: The Magnificent Magical Magnet of Santa Mesa (TV)
* 1977: The Rubber Gun Squad (TV)
* 1978: The New Maverick (TV)
* 1978: 'A Guide for the Married Woman (TV)
* 1978: Pearl (fulletó TV)
* 1979: The Dukes of Hazzard (sèrie TV)
* 1979: The Night Rider (TV)
* 1979: House Calls (sèrie TV)
* 1981: She’s in the Army Now (TV)
* 1981: The Girl, the Gold Watch & Dynamite (TV)
* 1982: Matt Houston (sèrie TV)
* 1983: Venice Medical (TV)
* 1984: The Four Seasons (sèrie TV)
* 1984: Where the Boys Are '84
* 1986: The Last Precinct (sèrie TV)

### Actor

* 1948: Because of Eve: Narrador
* 1951: Cry Danger de Robert Parrish: Harry, Bookie
* 1954: Meet Corliss Archer (sèrie TV): Narrador
* 1955: Francis in the Navy d'Arthur Lubin: Prescott
* 1955: The Benny Goodman Story de Valentine Davies: Willard Alexander
* 1952: Our Miss Brooks (sèrie TV): M.. Romero (1956)
* 1957: Four Girls in Town de Jack Sher: Bob Trapp
* 1967: How to Succeed in Business Without Really Trying de Frank Loesser: 2n Executiu junior
* 1968: Where Were You When the Lights Went Out ?
* 1968: I Love You, Alice B. Toklas!: Rabí

### Productor

* 1962: Ensign O’Toole (sèrie TV)
* 1966: Chamber of Horrors
* 1971: The Chicago Teddy Bears (sèrie TV)
* 1972: The Don Rickles Show (sèrie TV)
* 1975: Big Eddie (sèrie TV)
* 1977: The Magnificent Magical Magnet of Santa Mesa (TV)
* 1979: Brothers and Sisters (sèrie TV)

## Premis i nominacions
### Nominacions

* 1959: Primetime Emmy al millor director en sèrie còmica per The Real McCoys
* 1975: Primetime Emmy al millor director en sèrie còmica per M*A*S*H
* 1982: Primetime Emmy al millor director en sèrie còmica per M*A*S*H
# Inagua

Inagua és el districte més al sud de les Bahames comprèn les illes de Great Inagua i Little Inagua.
Great Inagua ocupa una superfície de 1.544 km² i està a uns 90 km de la punta est de Cuba. El punt més alt és a 33 m. Inclou diversos llacs el més notable fa 12 km de llarg i es diu Llac Windsor (també anomenat Llac Rosa) que ocupa una quarta part de l'interior. La població de Great Inagua és de 969 habitants (2000).
La capital de l'illa i únic port és Matthew Town, que rep el nom de George Matthew un governador de les illes Bahames del segle xix. Aquesta població hostatja la companyia fabricant de sal Morton Salt que produeix un milió de tones de sal marina a l'any que és la principal indústria de l'illa. Hi ha un aeroport.
Hi ha una reserva d'ocells al centre de l'illa, amb més de 80.000 flamencs de les Antilles i altres ocells.
Little Inagua es troba a 8 km al nord-est de Great Inagua, està deshabitada ocupa una superfície de 30 milles quadrades i té ramats silvestres d'ases i cabres (introduïts fa anys pels francesos). Té un escull coral·lí.
El nom d'Inagua sembla d'origen precolombí, Lucaya Inagua sembla que vol dir Peita illa de l'est.
A la zona hi ha hagut diversos naufragis entre ells els galions espanyols Santa Rosa (1599) i Infanta (1788).
* Antiga presó, Matthew Town, Great Inagua.
* Finestra d'antiga presó, Matthew Town, Great Inagua.
* Botiga a Matthew Town, Great Inagua.

## Referències

* ↑ Julian Granberry and Gary S. Vescelius. (2004) Languages of the Pre-Columbian Antilles. The University of Alabama Press. ISBN 0-8173-5123-X p. 83

## Enllaços externs

* Great Inagua Photos Some photographs from Great Inagua, January 2006
# Illa de Joinville

L'illa de Joinville és la més gran de les illes de l'arxipèlag de Joinville, a l'Antàrtida. Té una llargada d'uns 74 quilòmetres i una amplada de 22, per a una superfície total de 1.607 km². El mont Tholus, amb 852 msnm, n'és el cim més alt. Està completament coberta de gel. Està situada al nord-oest de la península Antàrtica, de la qual està separada per l'estret Antàrtic.
L'illa de Joinville va ser descoberta i cartografiada el 1838 per una expedició francesa comandada pel capità Jules Dumont D'Urville, el qual l'anomenà en homenatge a Francesc d'Orleans, príncep de Joinville.

## Referències

* ↑ «Mount Tholus». Geographic Names Information System, Servei Geològic dels Estats Units. [Consulta: 11 abril 2020].
* ↑ «Joinville Island». Geographic Names Information System, Servei Geològic dels Estats Units. [Consulta: 11 abril 2020].
* ↑ Joinville Island a geographic.org (anglès)
# Hípies de Tassos

Hípies o Hípias de Tassos (en llatí Hippias, en grec antic Ἱππίας fou un dels més antics gramàtics grecs que es va ocupar d'explicar alguns dels més obscurs passatges dels poemes de l'obra d'Homer.
En parla Aristòtil, (Poètica. 25) i Lísies. La seva època no es pot assegurar però és anterior al segle v aC.

## Referències

* ↑ 3.Hippias of Thasus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 479
# Intersexualitat

La intersexualitat és un ventall de condicions associades a un desenvolupament atípic de les característiques físiques sexuals. Les persones intersexuals poden néixer amb cromosomes, genitals i gònades que no encaixen amb la típica presentació masculina o femenina.
Un terme alternatiu a intersexualitat és diferències en el desenvolupament sexual (DSD).
El govern valencià redactà el 2018 un projecte de llei LGTBI que seria la primera norma espanyola que "dedica un capítol sencer a la situació especial i diversa de les persones amb variacions intersexuals".

## Tipus d'intersexualitat

Es dona quan un individu presenta uns genitals externs de forma ambigua. Pot posseir obertura vaginal que pot estar parcialment fusionada, un òrgan erèctil (penis o clítoris) més o menys desenvolupat, i amb ovaris o testicles que solen ser interns.
Es diferencia de l'hermafroditisme veritable en què, en aquest últim cas, l'individu posseeix al mateix temps teixit ovàric i testicular.
Aquestes persones han suscitat gran controvèrsia pel costum i la necessitat social d'assignar un sexe definit a cada persona, de tal manera que sovint s'ha acudit al cariotip per assignar-los un sexe i, fins i tot, per transformar els seus genitals al més d'acord possible amb el seu sexe genètic. De vegades, el sexe genètic no resol la qüestió, ja que poden presentar un mosaïcisme.
La intersexualitat no s'acompanya d'una orientació sexual ni d'una identitat de gènere unívoques, de manera que fer un canvi forçat (quirúrgic) dels genitals ambigus per tal de poder-los assignar un determinat sexe social pot generar-los importants conflictes sexuals i psicològics futurs.

## Referències

* ↑ «Answers to your questions about individuals with intersex conditions» (en anglès). American Psychological Association, 2006.
* ↑ «Frequently Asked Questions» (en anglès). Organization Intersex International in the United States of America, 2013. Arxivat de l'original el 2017-08-11. [Consulta: 10 agost 2017].
* ↑ Veur, Dennis van der; [et al]. Las cuestiones de género son importantes : manual sobre cómo abordar la violencia de género que afecta a los jóvenes. Madrid: Ministerio de Sanidad, Política Social e Igualdad, Centro de Publicaciones, 2011, p. 29. ISBN 978-84-767071-2-8.
* ↑ American Psychological Association & National Association of School Psychologists «Resolution on gender and sexual orientation diversity in children and adolescents in schools.». American Psychological Association, 2015.
* ↑ Martínez, Àngel «La diversitat sexual estarà emparada per llei al País Valencià». El Nacional.cat, 07-04-2018 [Consulta: 10 juny 2018].

## Vegeu també

* Gènere indeterminat
* Gabriel J. Martín

## Enllaços externs

* KALEIDOS. Organización Intersex por la Diversidad
* Intersexualite.com Arxivat 2006-02-17 a Wayback Machine.
* És correcte parlar només de dos sexes?, Natalia Garcia Ariño, Elisabet Gonzalez Pellicer, Vilaweb (2015)
* Article del 2016 en xarxa al portal Quebec's Centre for Media Alternative: Un avance para la inclusión de personas intersexuales Arxivat 2015-11-05 a Wayback Machine. (anglès) (francès) (castellà)
# Index Translationum

L'Index Translationum és una base de dades de traduccions de llibres de la UNESCO.
Els llibres han estat traduïts durant centenars d'anys, però sense un registre central. La Lliga de les Nacions va establir un registre de traduccions l'any 1932. L'any 1946 les Nacions Unides van substituir la Lliga, i la UNESCO va passar a encarregar-se de l'Index. Els registres van ser informatitzats l'any 1979.
L'Index recompta les traduccions d'obres individuals. Així doncs, autors amb molts llibres però amb poques traduccions poden aparèixer a llocs més destacats de la llista. Com a exemple trobem la Biblia, que és el llibre més traduït a tot el món, però no es troba entre els deu primers llocs de l'Index. L'Index compta com un únic autor l'empresa Walt Disney Company, que fa servir molts escriptors diferents. Autors amb noms semblants són inclosos com una única entrada, per exemple, la classificació d'"Hergé" inclou l'autor de Tintin (Hergé), però també a B.R. Hergehahn, Elisabeth Herget, i Douglas Hergert. Així doncs, els resultats d'aquesta base de dades requereixen una interpretació en alguns casos.

## Autors més traduïts segons l'Index

Dades del 2011:
* Agatha Christie
* Jules Verne
* William Shakespeare
* Vladímir Lenin
* Enid Blyton
* Barbara Cartland
* Danielle Steel
* Hans Christian Andersen
* Stephen King
* Jacob Grimm

## Referències

* ↑ «Index Translationum Statistics». Arxivat de l'original el 2012-02-28. [Consulta: 4 desembre 2009].

## Enllaços externs

* Index Translationum (anglès)
# Janira Planes

Janira Planes (Barcelona, 10 de desembre de 1997) és una periodista i comunicadora catalana, especialista en mems, TikTok i en cultura d'internet.
Llicenciada en periodisme i comunicació corporativa per la Universitat Ramon Llull, col·labora o ha col·laborat amb diversos mitjans, com El Món a Rac1, Nació digital i Tardeo de Ràdio Primavera Sound, i és autora del butlletí sobre actualitat digital Truffle Season. Defensa que internet forma part de la realitat cultural del segle XXI, amb el seu propi llenguatge, les seves pròpies dinàmiques, i els seus propis nínxols comunitaris.

## Referències

* ↑ «Janira Planes». CCCB. [Consulta: 31 gener 2023].
* ↑ «MULTIMÈDIA | TikTok, un ‘reset’ cultural?». [Consulta: 31 gener 2023].
* ↑ Puig i Sedano, Xavier. «Janira Planes: «Hauríem d’anar cap a una classe mitjana de creadors a internet»» (en catalan). El Temps, 02-05-2021. [Consulta: 31 gener 2023].
* ↑ NacióDigital. «Notícies de Janira Planes». [Consulta: 31 gener 2023].
* ↑ «K69. Janira Planes. Chief Meme Officer – Kapital» (en castellà). [Consulta: 31 gener 2023].
* ↑ «Fet a mida - Internet, un nou ecosistema». [Consulta: 31 gener 2023].
# Iranocypris typhlops

Iranocypris typhlops és una espècie de peix cipriniforme de la família dels ciprínids.

## Morfologia

* Els mascles poden assolir 4,5 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: és una espècie de peix endèmica del riu Tigris (l'Iran).

## Referències

* ↑ Bruun A. F. & Kaiser E. W., 1944. Iranocypris typhlops n. g., n. sp., the first true cave-fish from Asia. Danish Scient. Invest. Iran Part 4. 1-8.
* ↑ BioLib (anglès)
* ↑ Bruun, A. F. & Kaiser, E. W., 1944. Iranocypris typhlops n. g., n. sp., the first true cave-fish from Asia. Danish Scientific Investigations in Iran (Copenhaguen) Part 4: 1-8, Pl. 1.
* ↑ The Taxonomicon (anglès)
* 1 2 3 anglès FishBase (anglès)
* ↑ Coad, B.W., 1998. Systematic biodiversity in the freshwater fishes of Iran. Ital. J. Zool. 65:101-108.
* ↑ Proudlove, G.S., 1997. A synopsis of the hypogean fishes of the world. p. 351-354. A: Actes del 12è Congrés Internacional d'Espeleologia, La Chaux de Fonds, Suïssa. vol. 3.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21): 243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* World Conservation Monitoring Center, 1992. Global Biodiversity: Status of the Earth's living resources. Chapman and Hall, Londres. 594 p.

## Enllaços externs

* AQUATAB
# Jardin Atlantique

El Jardin Atlantique, és un jardí parisenc del 15è districte, construït sobre les vies de la Gare de Paris-Montparnasse en una superfície de 3,5 hectàrees i envoltat per immobles.
Una gran gespa quadrada lliure d'accés constitueix el centre del parc. És travessada al centre per una avinguda que porta a la fontaine de l'île des Hespérides on es troba un pòrtic del qual cada peu alberga un equip meteorològic i que suporta un gran mirall orientable. La vegetació persistent que guarneix el parc s'ha pres de la natura de les façanes atlàntiques dels dos continents i ofereix el verd, el malva, el blanc i el blau. El jardí també ofereix una àrea de joc per infantil, configurada per petits llocs i camins encaixats, que contrasta radicalment amb la resta del parc. Aquesta zona és sobrevolada per una llarga passarel·la de vianants corba. El parc conté igualment una àrea de musculació, taules de ping-pong i pistes de tennis a més de visites guiades.
El tema de l'oceà és suscitat per la vegetació, per les formes d'ones omnipresents i el mobiliari que recorda la construcció naval.

## Història

Aquest jardí penjant ha estat construït el 1994, quadrat de verdor en un joier de vidre i de formigó, aconsegueix conciliar els imperatius tècnics amb la natura. Les 130 tremuges estan repartides pel jardí i permeten ventilar l'estació i l'aparcament soterrani.
Certes instal·lacions s'han deteriorat amb el temps, l'observatori meteorològic i la font són fora de servei i envoltats de tanques.
Ha estat concebut per François Brun i Michel Péna, paisatgistes.